ข่าวดี! กระทรวงการต่างประเทศ เปิดให้ทำพาสปอร์ตวันเสาร์แล้ว
ข่าวดี! กระทรวงการต่างประเทศ เปิดให้ทำพาสปอร์ตวันเสาร์นาน 4 เดือน เริ่มตั้งแต่วันนี้ถึงสิ้นเดือน เม.ย.59
4 ม.ค. 2559

ผู้สื่อข่าวรายงานว่า นายดอน ปรมัตถ์วินัย รัฐมนตรีว่าการกระทรวงการต่างประเทศ เปิดเผยว่า กระทรวงการต่างประเทศได้เพิ่มเวลาให้บริการทำหนังสือเดินทาง (พาสปอร์ต) เพิ่มจากเวลาทำการปกติ โดยเพิ่มวันเสาร์ 1 วัน เป็นระยะเวลา 4 เดือน เพื่อเป็นของขวัญวันปีใหม่ให้กับประชาชน โดยเริ่มตั้งแต่วันที่ 31 ธันวาคม ที่ผ่านมา
ทั้งนี้ สืบเนื่องมาจากปัญหาของประชาชนหลายท่านที่ไม่สามารถมาทำพาสปอร์ตได้ในวันธรรมดา เพราะติดงาน โดยเมื่อเปิดเวลาทำการเพิ่ม ตนเชื่อว่าจะมีประชาชนหลายคนได้รับประโยชน์ อีกทั้งเจ้าหน้าที่ก็มีความพร้อม และเต็มใจที่จะให้บริการ